pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋” เปิดบ้านรับยูเอ็น ขยายความร่วมมือคุ้มครองสิทธิแรงงานป้องกันค้ามนุษย์
วันจันทร์ที่ 15 มกราคม 2561
“บิ๊กอู๋” เปิดบ้านรับยูเอ็น ขยายความร่วมมือคุ้มครองสิทธิแรงงานป้องกันค้ามนุษย์
รมว.แรงงาน ให้การต้อนรับ นางเดรียเดร บอยด์ ผู้ประสานงานสหประชาชาติ (UNRC) และผู้แทนโครงการพัฒนาแห่งสหประชาชาติ (UNDP) หารือความคืบหน้า ร่าง พ.ร.ก.การทํางานของคนต่างด้าว รับทราบนโยบายบริหารจัดการแรงงานต่างด้าว สวัสดิการและการให้ความคุ้มครอง
รมว.แรงงาน ให้การต้อนรับ นางเดรียเดร บอยด์ ผู้ประสานงานสหประชาชาติ (UNRC) และผู้แทนโครงการพัฒนาแห่งสหประชาชาติ (UNDP) หารือความคืบหน้า ร่าง พ.ร.ก.การทํางานของคนต่างด้าว รับทราบนโยบายบริหารจัดการแรงงานต่างด้าว สวัสดิการและการให้ความคุ้มครอง ขยายความร่วมมือขับเคลื่อนการป้องกันและปราบปรามการค้ามนุษย์ให้มีประสิทธิภาพ
วันที่ 15 มกราคม 2561 เวลา 09.30 น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ นางเดรียเดร บอยด์ ผู้ประสานงานสหประชาชาติ (UNRC) และผู้แทนโครงการพัฒนาแห่งสหประชาชาติ (UNDP) เข้าเยี่ยมคารวะและหารือข้อราชการด้านแรงงาน ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยกล่าวว่า การหารือในวันนี้เป็นการหารือประเด็นความคืบหน้าการปรับปรุงพระราชกําหนดการบริหารจัดการการทํางานของคนต่างด้าว พ.ศ. 2560 สวัสดิการและการให้ความคุ้มครองแก่แรงงานโยกย้ายถิ่นฐาน ตลอดจนมาตรการการป้องกันและปราบปรามการค้ามนุษย์ ถือเป็นประโยชน์ในการกระชับความร่วมมือระหว่างกระทรวงแรงงานและสหประชาชาติ อีกทั้งยังเป็นโอกาสอันดีที่กระทรวงแรงงานจะได้สร้างความเข้าใจถึงการดําเนินงานที่ผ่านมาเพื่อพัฒนาความก้าวหน้าในการแก้ไขปัญหาการค้ามนุษย์ ปัญหาแรงงานบังคับ ตลอดจนการขยายสิทธิคุ้มครองและดูแลแรงงานต่างด้าว อันเป็นการสร้างความร่วมมือกับองค์กรต่างๆที่อยู่ภายใต้ระบบสหประชาชาติให้แน่นเฟ้นมากยิ่งขึ้น และเพิ่มประสิทธิภาพในการดําเนินงานด้านแรงงานให้เข้มแข็ง
พล.ต.อ. อดุลย์ฯ กล่าวต่อว่า องค์การสหประชาชาติ (UN) ยังได้ชื่นชมการดําเนินงานของรัฐบาลไทยที่มีความมุ่งมั่นในการดําเนินการแก้ไขปัญหาแรงงานต่างด้าวและปัญหาการค้ามนุษย์อย่างจริงจัง ซึ่งทางองค์การสหประชาชาติพร้อมที่จะให้การสนับสนุนเชิงวิชาการ ให้คําปรึกษาและข้อเสนอแนะ ในช่วงที่มีการทบทวนร่างพระราชกําหนดการบริหารจัดการแรงงานต่างด้าว พ.ศ.2560 ที่มีความซับซ้อนและมีรายละเอียดมากมาย ทั้งนี้ รัฐบาลได้ดําเนินนโยบายในการแก้ไขปัญหาการขาดแคลนแรงงานและแรงงานผิดกฎหมาย รวมถึงปัญหาการลักลอบเข้ามาทํางานและการค้ามนุษย์ โดยกระทรวงแรงงาน ได้ดําเนินการเจรจากับประเทศต้นทางเพื่อเร่งรัดการนําเข้าแรงงานต่างด้าวอย่างถูกกฎหมายตาม MOU อย่างต่อเนื่อง ตลอดจนปรับปรุงกระบวนการนําเข้าแรงงานอย่างถูกต้องตามกฎหมายให้มีประสิทธิภาพ ปรับลดขั้นตอนการทํางาน และการลดปัญหานายหน้า ฯลฯ นอกจากนี้ รัฐบาลไทยยังให้ความสําคัญเกี่ยวกับการดูแลผู้ด้อยโอกาสทั้งคนไทยและคนต่างชาติอย่างเสมอภาค โดยปฏิบัติตามหลักสิทธิมนุษยชนอย่างเท่าเทียมเป็นธรรม พร้อมทั้งบูรณาการการทํางานร่วมกับหน่วยงานที่เกี่ยวข้องต่างๆ ทั้งภาครัฐ เอกชน NGOs และองค์กรต่างประเทศด้วย
--------------------------------
รัฐบาลไทย-ข่าวทำเนียบรัฐบาล- วธ. จับมือ ศิลปิน-นักร้องเพลงลูกกรุง จัดโครงการอนุรักษ์และสืบสานเพลงไทยสากลอมตะ  จัดคอนเสิร์ตดนตรีในสวน “เมืองโบราณ สราญรมย์”
วันจันทร์ที่ 10 สิงหาคม 2563
วธ. จับมือ ศิลปิน-นักร้องเพลงลูกกรุง จัดโครงการอนุรักษ์และสืบสานเพลงไทยสากลอมตะ  จัดคอนเสิร์ตดนตรีในสวน “เมืองโบราณ สราญรมย์”
วธ. จับมือ ศิลปิน-นักร้องเพลงลูกกรุง จัดโครงการอนุรักษ์และสืบสานเพลงไทยสากลอมตะ
จัดคอนเสิร์ตดนตรีในสวน “เมืองโบราณ สราญรมย์” อบรมหลักสูตรระยะสั้นเพลงไทยสากล
สร้างงาน-สร้างรายได้ให้ศิลปิน สืบสาน-อนุรักษ์ เพลงไทยลูกกรุงให้คงอยู่
วธ. จับมือ ศิลปิน-นักร้องเพลงลูกกรุง จัดโครงการอนุรักษ์และสืบสานเพลงไทยสากลอมตะ
จัดคอนเสิร์ตดนตรีในสวน “เมืองโบราณ สราญรมย์” อบรมหลักสูตรระยะสั้นเพลงไทยสากล
สร้างงาน-สร้างรายได้ให้ศิลปิน สืบสาน-อนุรักษ์ เพลงไทยลูกกรุงให้คงอยู่
เมื่อวันที่ ๗ สิงหาคม ๒๕๖๓ ที่บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม นางศศิฑอณร์ สุวรรณมณี ผู้ตรวจราชการกระทรวงวัฒนธรรม เป็นประธานแถลงข่าว อนุรักษ์และสืบสานเพลงไทยลูกกรุง “เมืองโบราณ สราญรมย์” โดยมี ผู้บริหารกระทรวงวัฒนธรรม คณะกรรมการโครงการอนุรักษ์และสืบสานเพลงไทยสากลอมตะ ผู้บริหารเมืองโบราณ ศิลปิน นักร้อง เข้าร่วม
นางศศิฑอณร์ กล่าวว่า กระทรวงวัฒนธรรม (วธ.) มีนโยบายในการส่งเสริม ดูแล และช่วยเหลือศิลปิน ทั้งศิลปินแห่งชาติ ศิลปินร่วมสมัย ศิลปินพื้นบ้าน และศิลปินแขนงต่างๆ เพื่อสร้างขวัญกําลังใจ สร้างรายได้ให้กับศิลปิน และสืบสานศิลปวัฒนธรรมการแสดงดนตรีลูกกรุงให้คงอยู่ อีกทั้งมีนโยบายในการส่งเสริมภาษาไทยซึ่งเป็นภาษาประจําชาติ วธ. จึงร่วมกับกลุ่มศิลปินนักร้องเพลงไทยลูกกรุงทั้งในอดีต และปัจจุบัน จัดโครงการอนุรักษ์และสืบสานเพลงไทยสากลอมตะ (ไทยลูกกรุง) ขึ้น เพื่อส่งเสริม อนุรักษ์ สืบสานเพลงไทยสากลอมตะที่กําลังจะสูญหายไปจากวงการเพลง ตลอดจนเป็นตัวอย่างให้เด็ก เยาวชน และประชาชนผู้สนใจทั่วไปได้สร้างสรรค์ผลงาน รวมทั้งร่วมสืบทอดบทเพลงอมตะ และสร้างรายได้ให้กับศิลปิน โดยจัดการแสดงคอนเสิร์ตดนตรีในสวน “เมืองโบราณ สราญรมย์” ในวันที่ ๘ สิงหาคม ๒๕๖๓ เวลา ๑๗.๐๐ น. ณ เมืองโบราณ จังหวัดสมุทรปราการ มีศิลปินแห่งชาติ ศิลปินนักร้องแผ่นเสียงทองคําพระราชทาน ศิลปินเพลงไทยลูกกรุง ทั้งในอดีตจนถึงปัจจุบัน อาทิ รุ่งฤดี แพ่งผ่องใส, โฉมฉาย อรุณฉาน, ศุภาชัย ผ่องสวัสดิ์ และศิลปินเยาวชนรุ่นใหม่ น้องอลิศ ธนัชศลักษณ์ จากรายการ THE GOLDEN SONG ร่วมขับร้องบทเพลงไทยลูกกรุงที่หาฟังได้ยาก ซึ่งเป็นบทเพลงที่มีความงดงามของภาษาไทย วิธีการขับร้องที่ถูกต้อง ชัดเจนตามหลักภาษาไทย
นอกจากนี้ วธ. ยังสนับสนุนด้านวิชาการโดยร่วมจัดกิจกรรมจัดอบรมหลักสูตรระยะสั้นถ่ายทอดเพลงไทยสากลอมตะของโครงการอนุรักษ์และสืบสานเพลงไทยสากลอมตะ โดยร่วมกับมหาวิทยาลัยมหาจุฬาลงกรณราชวิทยาลัย ภาควิชาภาษาไทย ในช่วงเดือนตุลาคมนี้ ทั้งนี้ ผู้ที่สนใจสามารถสอบถามรายละเอียดเพิ่มเติมได้ที่ เมืองโบราณ สมุทรปราการ โทร ๐๒ ๓๒๓๔๐๙๔-๙ ต่อ ๒๒๒/๓๑๒
------------------------------
รัฐบาลไทย-ข่าวทำเนียบรัฐบาล-ทส. จัดงานมหกรรมเปิดโลกธรณีวิทยาเพื่อการท่องเที่ยว ครั้งที่ 3 ย้อนยุคสู่ดินแดนไดโนเสาร์ล้านปี
วันพฤหัสบดีที่ 11 มกราคม 2561
ทส. จัดงานมหกรรมเปิดโลกธรณีวิทยาเพื่อการท่องเที่ยว ครั้งที่ 3 ย้อนยุคสู่ดินแดนไดโนเสาร์ล้านปี
ทส. จัดงานมหกรรมเปิดโลกธรณีวิทยาเพื่อการท่องเที่ยว ครั้งที่ 3 ย้อนยุคสู่ดินแดนไดโนเสาร์ล้านปี
กระทรวงทรัพยากรธรรมชาติและสิ่งแวดล้อม โดยกรมทรัพยากรธรณี จัดงานมหกรรมธรณีวิทยาเพื่อการท่องเที่ยวครั้งที่ 3 ระหว่างวันที่ 17 - 21 มกราคม 2561 ตั้งแต่เวลา 12.00-22.00 น. ณ สวนลุมพินี กรุงเทพมหานคร โดยผู้ร่วมงานสามารถเพลิดเพลินกับนิทรรศการความรู้ทางธรณีวิทยาผ่านสื่อมัลติมีเดียรูปแบบใหม่ย้อนยุคสู่ดินแดนแห่งโลกไดโนเสาร์ล้านปี พร้อมตื่นตากับขบวนพาเหรดมหกรรมไดโนเสาร์เคลื่อนไหวได้เสมือนจริงและโซนกิจกรรมต่าง ๆ ที่น่าสนใจ ประกอบด้วย
1. โซนนิทรรศการแหล่งท่องเที่ยวทางธรณีวิทยาในรูปแบบของ Virtual Tour เรียนรู้แหล่งท่องเที่ยวทางธรณีวิทยาในระบบทัวร์เสมือนจริง โดยใช้แว่น VR (Virtual Reality Glasses) ซึ่งแสดงภาพและรายละเอียดของตําแหน่งสถานที่นั้น ๆ เสมือนว่าผู้ชมได้เข้าไปอยู่ในสถานที่นั้นจริงๆ
2. โชว์นิทรรศการไดโนเสาร์ไทย Dino Trail จัดแสดงหุ่นจําลองไดโนเสาร์จํานวน 8 ตัวที่มีขนาดและสัดส่วนในระบบนิเวศและป่าดึกดําบรรพ์จําลอง ผ่านรูปแบบนิทรรศการลักษณะเปิดเส้นทางท่องเที่ยวโดยขบวนรถไฟ
3. โซนนิทรรศการพิพิธภัณฑ์ธรณีวิทยา 7 แห่ง ประกอบด้วย พิพิธภัณฑ์แร่และหิน ศูนย์ศึกษาวิจัยและพิพิธภัณฑ์ไดโนเสาร์ภูเวียง พิพิธภัณฑ์สิรินธร พิพิธภัณฑสถานแห่งชาติธรณีวิทยาเฉลิมพระเกียรติศูนย์วิจัยทรัพยากรแร่และหิน พิพิธภัณฑ์ซากดึกดําบรรพ์ธรณีวิทยาและธรรมชาติวิทยาจังหวัดลําปาง และพิพิธภัณฑ์ซากดึกดําบรรพ์ธรณีวิทยาและธรรมชาติวิทยา จังหวัดสุราษฎร์ธานี
4. โซนกิจกรรมขุดค้นซากดึกดําบรรพ์ ร่วมสนุกกับการจําลองเป็นนักธรณีวิทยาในการขุดค้นซากไดโนเสาร์บริเวณสถานที่จําลองที่ตกแต่งเสมือนจริง
5. โซนกิจกรรมศิลป์สร้างสรรค์บนก้อนกรวด(Rock Painting) กิจกรรมวาดภาพ ระบายสีบนก้อนกรวดสีขาว ตามความคิดสร้างสรรค์ของตนเอง
นอกจากนี้ ยังได้ตื่นตาตื่นใจกับขบวนพาเหรดไดโนเสาร์ พร้อมร่วมเกมสนุก ๆ ลุ้นรับของรางวัลอีกมากมาย
โดยในวันนี้ ( 11 มกราคม 2561) นายทศพร นุชอนงค์ อธิบดีกรมทรัพยากรธรณี ได้ให้เกียรติเป็นประธานในการแถลงข่าวประจําสัปดาห์กระทรวงทรัพยากรธรรมชาติและสิ่งแวดล้อม เรื่องการจัดงานมหกรรมเปิดโลกธรณีวิทยาเพื่อการท่องเที่ยว ครั้งที่ 3 ณ บริเวณห้องโถง ชั้น 1 อาคารกรมทรัพยากรธรณี
รัฐบาลไทย-ข่าวทำเนียบรัฐบาล-รมว.วธ. เป็นประธานเปิดกิจกรรมจิตอาสาบำเพ็ญสาธารณประโยชน์เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม
วันพฤหัสบดีที่ 6 สิงหาคม 2563
รมว.วธ. เป็นประธานเปิดกิจกรรมจิตอาสาบําเพ็ญสาธารณประโยชน์เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม
รมว.วธ. เป็นประธานเปิดกิจกรรมจิตอาสาบําเพ็ญสาธารณประโยชน์เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๓
วันที่ ๕ สิงหาคม ๒๕๖๓ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดกิจกรรมจิตอาสาบําเพ็ญสาธารณประโยชน์เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๓ ประกอบด้วย กิจกรรมทําความสะอาดบริเวณพื้นที่อาคารกระทรวงวัฒนธรรม และกิจกรรมบริจาคโลหิตจากโรงพยาบาลราชวิถี โดยมี นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ผู้บริหาร ข้าราชการและเจ้าหน้าที่กระทรวงวัฒนธรรม ประชาชนจิตอาสา เข้าร่วมกิจกรรม ณ บริเวณอาคารวัฒนธรรมวิศิษฏ์ กระทรวงวัฒนธรรม กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีพบปะนักเรียนชั้นมัธยมศึกษาตอนปลายจากตัวแทนโรงเรียนในภาคตะวันออกเฉียงเหนือ
วันพุธที่ 21 มิถุนายน 2560
นายกรัฐมนตรีพบปะนักเรียนชั้นมัธยมศึกษาตอนปลายจากตัวแทนโรงเรียนในภาคตะวันออกเฉียงเหนือ
นายกรัฐมนตรีย้ําให้นักเรียนทุกคนเห็นความสําคัญกับการเรียนหนังสือ  ต้องใฝ่หาความรู้  ต้องหมั่นศึกษาหาความรู้ทั้งในห้องเรียนและประสบการณ์จากในชีวิตประจําวัน
วันนี้ (21 มิถุนายน 2560) เวลา 12.00 น. ณ ศูนย์ประชุมกาญจนาภิเษก มหาวิทยาลัยขอนแก่น ภายหลังการกล่าวปาฐกถาพิเศษ เรื่อง “การขับเคลื่อน Thailand 4.0 ในภาคตะวันออกเฉียงเหนือ” พลเอก ประยุทธ์ จันทร์โอชา นายกรัฐมนตรีได้พบปะกับนักเรียนชั้นมัธยมศึกษาตอนปลายจากตัวแทนโรงเรียนในภาคตะวันออกเฉียงเหนือ จํานวน 2,000 คน
โอกาสนี้ นายกรัฐมนตรีพบปะและพูดคุยอย่างเป็นกันเองกับนักเรียน พร้อมกล่าวแสดงความรู้สึกดีใจที่ได้มาพบกัน พร้อมกล่าวว่า ขอให้ทุกคนตั้งใจเรียน มองเป้าหมายในชีวิตและทําให้ได้ตามความฝัน พร้อมทั้งสอบถามเด็กนักเรียนแต่ละคนว่าเมื่อโตขึ้นอยากเป็นอะไร ซึ่งมีนักเรียนบางคนตอบว่า อยากเป็นทหาร นายกรัฐมนตรี บอกว่า อยากเป็นทหารเพราะอยากเป็นนายกรัฐมนตรีแบบตนเองหรือ พร้อมกล่าวต่อไปอีกว่า เป็นนายกรัฐมนตรีไม่ได้เป็นกันง่ายๆ ซึ่งเมื่อเข้ามาทํางานแล้วย่อมเจอปัญหาที่หลากหลาย
นายกรัฐมนตรีกล่าวฝากต่อไปว่า ขอให้นักเรียนคิดตามสิ่งที่นายกรัฐมนตรีพูด แล้วนํามาประมวลผล ผ่านกระบวนการคิดที่ถูกต้อง ซึ่งกระบวนการคิดเป็นสิ่งที่จําเป็น ทุกคนต้องคิดเป็น คิดในทางที่ถูกต้อง เพื่อช่วยกันพัฒนาประเทศให้เดินหน้าต่อไปในทิศทางที่ดีขึ้น เพื่อครอบครัว และเพื่อพ่อแม่ พร้อมกล่าวเน้นย้ํากับนักเรียนโดยให้ความสําคัญกับการเรียนหนังสือเพราะเป็นสิ่งสําคัญที่สุดที่ทําให้คนมีความรู้ ต้องหมั่นศึกษาหาความรู้ทั้งในห้องเรียนและประสบการณ์จากในชีวิตประจําวัน รวมถึงต้องทําให้สุขภาพร่างกายแข็งแรง กินอาหารให้ครบห้าหมู่ หมั่นออกกําลังกายอย่างสม่ําเสมอ
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปานามาพร้อมเป็นประตูสู่ละตินอเมริกาแก่ไทย
วันจันทร์ที่ 22 ตุลาคม 2561
ปานามาพร้อมเป็นประตูสู่ละตินอเมริกาแก่ไทย
หวังเรียนรู้แลกเปลี่ยนประสบการณ์เพื่อความสัมพันธ์ที่แน่นแฟ้นในทุกมิติ
วันนี้ (22 ตุลาคม 2561) เวลา 09.30 น. นางอิซาเบล เด เซนต์ มาโล เด อัลบาราโด (H.E. Mrs. Isabel de Saint Malo de Alvarado) รองประธานาธิบดีและรัฐมนตรีว่าการกระทรวงการต่างประเทศสาธารณรัฐปานามา เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเยือนประเทศไทยอย่างเป็นทางการ ในฐานะแขกของกระทรวงการต่างประเทศ
พลโท วีรชน สุคนธปฏิภาค รองโฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรียินดีที่รองประธานาธิบดีและรัฐมนตรีว่าการกระทรวงการต่างประเทศปานามาเดินทางเยือนไทย นับเป็นการเยือนระดับสูงที่สุดตั้งแต่สถาปนาความสัมพันธ์ทางการทูตระหว่างกัน โอกาสนี้นายกรัฐมนตรียังได้แสดงความขอบคุณปานามาที่ได้กราบบังคมทูลเชิญสมเด็จพระเทพรัตนราชสุดา ฯ สยามบรมราชกุมารี เสด็จฯ เยือนอย่างเป็นทางการ หวังว่าไทยและปานามาจะรักษาพลวัตของความสัมพันธ์และสนับสนุนให้มีการแลกเปลี่ยนการเยือนระดับสูงอย่างต่อเนื่องต่อไป
ทั้งนี้ ไทยให้ความสําคัญกับการยกระดับขีดความสามารถด้านการแข่งขันของประเทศ โดยเฉพาะโครงการ EEC ไทยทราบว่า คลองปานามาถือเป็นจุดยุทธศาสตร์สําคัญที่เชื่อมโยงการส่งสินค้าเข้าสู่ลาตินอเมริกา และมีการต่อยอดพัฒนา Colon Free Zone ทําให้ปานามาเป็นศูนย์พาณิชยกรรมการเดินเรือและกระจายสินค้า จึงเป็นโอกาสที่ดีที่จะร่วมมือกันเพื่อเชื่อมโยงด้านโลจิสติกส์การขนส่งสินค้าจากอาเซียนเข้าสู่ลาตินอเมริกา และหวังว่าทั้งสองฝ่ายจะศึกษาโอกาสและความเป็นไปได้ของการเชื่อมโยงท่าเรือในเขต EEC กับท่าเรือปานามา ซึ่งถือเป็นท่าเรือที่สําคัญแห่งหนึ่งของโลก อาทิ ด้านการบริหารจัดการ และแนวทางและวิธีการดึงดูดการลงทุนจากต่างชาติ ทั้งสองฝ่ายยังเห็นพ้องที่จะเพิ่มมูลค่าการค้าระหว่างกัน
นอกจากนี้ ในปี 2562 ไทยจะได้ดํารงตําแหน่งประธานอาเซียน ที่มุ่งส่งเสริมความเชื่อมโยงที่ไร้รอยต่อทั้งภายในอาเซียนและระหว่างอาเซียนกับภูมิภาคเอเชียแปซิฟิก พร้อมไปกับการกระชับความร่วมมือกับภาคีภายนอก เพื่อเสริมสร้างความไว้เนื้อเชื่อใจและความร่วมมือที่เป็นประโยชน์ร่วมกัน โดยนายกรัฐมนตรีเห็นว่าน่าจะใช้โอกาสนี้ผลักดันความร่วมมือในกรอบอาเซียนกับประเทศในลาตินอเมริกา รวมทั้งปานามา โดยใช้ประโยชน์จากเทคโนโลยีการสื่อสารดิจิทัล เพื่อเป็นช่องทางแลกเปลี่ยนข้อมูลข่าวสารด้านเศรษฐกิจ การค้า การลงทุน ที่เป็นประโยชน์สําหรับภาคเอกชนสองฝ่าย
ด้านรองประธานาธิบดีปานามากล่าวยินดีที่ได้เยือนไทย ไทยและปานามาสถาปนาความสัมพันธ์ทางการทูตระหว่างกันมากว่า 36 ปี โดยปานามาพร้อมกระชับความร่วมมือกับไทยอย่างเป็นรูปธรรมในทุกมิติ โดยเฉพาะการพัฒนาอุตสาหกรรมการท่องเที่ยวและส่งเสริมการท่องเที่ยวระหว่างกัน ซึ่งจะเป็นส่วนหนึ่งของการส่งเสริมความสัมพันธ์และความเข้าใจอันดีระหว่างประชาชนสองฝ่าย อันเป็นพื้นฐานสําคัญของความสัมพันธ์อันดีระหว่างกัน
การเดินทางเยือนไทยในครั้งนี้ถือเป็นครั้งแรกและได้การต้อนรับอย่างอบอุ่น ไทยถือเป็นประเทศที่สวยงาม และมีแหล่งท่องเที่ยวงดงามเป็นจํานวนมาก และประสบความสําเร็จในด้านการท่องเที่ยว จึงหวังที่จะเรียนรู้และแลกเปลี่ยนประสบการณ์ของไทยในด้านนี้ รวมถึงความร่วมมือในด้านวิทยาศาสตร์ การศึกษา และการพัฒนาอย่างยั่งยืน โดยปานามาพร้อมเป็นประตูสู่ภูมิภาคละตินอเมริกาแก่ไทย
ในตอนท้าย นายกรัฐมนตรียังฝากความระลึกถึงไปยังประธานาธิบดีปานามาด้วย
******************************
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมลงนาม MOU สนับสนุน “ศูนย์บุคลากรทักษะสูง”
วันอังคารที่ 4 กรกฎาคม 2560
กระทรวงดิจิทัลฯ ร่วมลงนาม MOU สนับสนุน “ศูนย์บุคลากรทักษะสูง”
กระทรวงดิจิทัลฯ
นางสาววิไลลักษณ์ ชุลีวัฒนกุล ปลัดกระทรวงดิจิทัลเพื่อเศรษฐกิจและสังคม (ดีอี) ลงนามบันทึกความเข้าใจ (MOU) ว่าด้วยความร่วมมือในการสนับสนุนการดําเนินงานของ “ศูนย์บุคลากรทักษะสูง” (Strategic Talent Center : STC) ศูนย์ดังกล่าวจัดตั้งขึ้นโดยความร่วมมือระหว่าง 6 หน่วยงานที่เกี่ยวข้องได้แก่ กระทรวงดิจิทัลฯ สํานักงานคณะกรรมการส่งเสริมการลงทุน (บีโอไอ) สํานักงานคณะกรรมการวิจัยแห่งชาติ (วช.) สํานักงานพัฒนาวิทยาศาสตร์และเทคโนโลยีแห่งชาติ (สวทช.) สํานักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ (สวทน.) และสํานักงานกองทุนสนับสนุนการวิจัย (สกว.) โดยมี นายสุวิทย์ เมษินทรีย์ รัฐมนตรีประจําสํานักนายกรัฐมนตรี เป็นประธานพิธีเปิดศูนย์ฯ และเป็นสักขีพยานในพิธีลงนาม MOU ทั้งนี้ ศูนย์ STC จะเป็นศูนย์กลางเชื่อมโยงระหว่างภาคส่วนที่เกี่ยวข้อง เช่น ภาคเอกชน บุคลากรที่มีทักษะสูง สถาบันวิจัย/สถาบันการศึกษา ซึ่งจะช่วยให้บริษัททั้งไทยและต่างประเทศที่ดําเนินธุรกิจอยู่ในประเทศไทย สามารถเข้าถึงบุคลากรที่มีความเชี่ยวชาญเพื่อดําเนินกิจกรรมที่เกี่ยวข้องกับการวิจัย พัฒนา และนวัตกรรม ได้อย่างมีประสิทธิภาพมากขึ้น เมื่อวันที่ 3 กรกฎาคม 2560 ณ ชั้น 18 ศูนย์ประสานการบริการด้านการลงทุน อาคารจตุรัสจามจุรี ถนนพญาไท กรุงเทพฯ
************************************
รัฐบาลไทย-ข่าวทำเนียบรัฐบาล-กระทรวงกลาโหม ร่วมกับกระทรวงสาธารณสุข จัดการฝึกการแก้ปัญหาบนโต๊ะ เพื่อเตรียมพร้อมรับสถานการณ์การแพร่ระบาดของโรคโควิด 19 ในกรณีที่มีจำนวนผู้ป่วยเพิ่มขึ้น
วันพฤหัสบดีที่ 19 มีนาคม 2563
กระทรวงกลาโหม ร่วมกับกระทรวงสาธารณสุข จัดการฝึกการแก้ปัญหาบนโต๊ะ เพื่อเตรียมพร้อมรับสถานการณ์การแพร่ระบาดของโรคโควิด 19 ในกรณีที่มีจํานวนผู้ป่วยเพิ่มขึ้น
พลเอก ณัฐ อินทรเจริญ ปลัดกระทรวงกลาโหม เป็นประธานในการฝึกการแก้ปัญหาบนโต๊ะ เตรียมพร้อมรับสถานการณ์การแพร่ระบาดของโรคโควิด 19
พลเอก ณัฐ อินทรเจริญ ปลัดกระทรวงกลาโหม เป็นประธานในการฝึกการแก้ปัญหาบนโต๊ะ เตรียมพร้อมรับสถานการณ์การแพร่ระบาดของโรคโควิด 19 ซึ่งการฝึกในครั้งนี้กระทรวงสาธารณสุข ได้ร่วมกับกระทรวงกลาโหมประกอบด้วย กรมแพทย์ทหารบก กรมแพทย์ทหารเรือ กรมแพทย์ทหารอากาศ เพื่อทบทวนความพร้อมรองรับการระบาด ทดสอบการจัดสรรทรัพยากรทางการแพทย์ในภาวะวิกฤติในกรณีเสียชีวิตทุกกรณีที่อาจจะมีผู้ป่วยติดเชื้อโควิด 19 เพิ่มมากขึ้นและอยู่ในพื้นที่กรุงเทพ ฯ และปริมณฑล รวมถึงการประเมินสถานการณ์ที่อาจจะเกิดขึ้น โดยเฉพาะการรับและการส่งต่อผู้ป่วยได้ทันท่วงที โดยไม่ต้องเคลื่อนย้ายในระยะไกล ทั้งนี้จะสรุปเป็นแผนบูรณาการรายงานรัฐบาลต่อไป
รัฐบาลไทย-ข่าวทำเนียบรัฐบาล-ทส. จัดการประชุมอนุกรรมการจัดหาที่ดิน ครั้งที่ 2/2562
วันเสาร์ที่ 7 กันยายน 2562
ทส. จัดการประชุมอนุกรรมการจัดหาที่ดิน ครั้งที่ 2/2562
ทส. จัดการประชุมอนุกรรมการจัดหาที่ดิน ครั้งที่ 2/2562
ทส. จัดการประชุมอนุกรรมการจัดหาที่ดิน ครั้งที่ 2/2562
วันที่ 6 ก.ย. 62 เวลา 13.30 น. กระทรวงทรัพยากรธรรมชาติและสิ่งแวดล้อม จัดการประชุมอนุกรรมการจัดหาที่ดิน ครั้งที่ 2/2562 โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมฯ ณ ห้องประชุม 202 กระทรวงทรัพยากรธรรมชาติและสิ่งแวดล้อม ซึ่งมีเรื่องเพื่อพิจารณา ดังนี้
1. ผลการพิจารณาพื้นที่เป้าหมายดําเนินการจัดที่ดินทํากินให้ชุมชนตามนโยบายรัฐบาลของคทช.จังหวัด
2. กําหนดพื้นที่เป้าหมายพร้อมให้ความเห็นชอบ ปีงบประมาณ พ.ศ. 2562 (เพิ่มเติม)
3. กําหนดพื้นที่เป้าหมาย ปีงบประมาณ พ.ศ. 2563
4. การรับมอบพื้นที่ที่กองทัพภาคที่ 3 ได้รับอนุญาตให้เข้าใช้ประโยชน์พื้นที่ป่าไม้ อําเภอเขาค้อ จังหวัดเพชรบูรณ์
5. การจัดหาข้อมูลภาพถ่ายดาวเทียมรายละเอียดสูงปี 2557 เพื่อใช้ในการบริหารจัดการที่ดินตามนโยบาย คทช.
6. ผลการดําเนินงานของคณะทํางานศึกษาการใช้ประโยชน์ที่ดินป่ายเลน ชุมชนเมืองระนอง จังหวัดระนอง
รัฐบาลไทย-ข่าวทำเนียบรัฐบาล-ก.แรงงาน จับมือ เครืออัมรินทร์ จัดกิจกรรมบริจาคโลหิต เฉลิมพระเกียรติ ฯ
วันจันทร์ที่ 16 กันยายน 2562
ก.แรงงาน จับมือ เครืออัมรินทร์ จัดกิจกรรมบริจาคโลหิต เฉลิมพระเกียรติ ฯ
กระทรวงแรงงาน ร่วมกับ บริษัทในเครืออมรินทร์ จัดกิจกรรมบริจาคโลหิต ครั้งที่ 7 จาก 15 ครั้งช่วยเหลือผู้ใช้แรงงานและประชาชนที่ประสบอันตรายจากการทํางาน ส่งเสริมรณรงค์ทุกภาคส่วนตระหนักถึงความเสียสละและทําความดีโดยไม่หวังผลตอบแทน
กระทรวงแรงงาน ร่วมกับ บริษัทในเครืออมรินทร์ จัดกิจกรรมบริจาคโลหิต ครั้งที่ 7 จาก 15 ครั้งช่วยเหลือผู้ใช้แรงงานและประชาชนที่ประสบอันตรายจากการทํางาน ส่งเสริมรณรงค์ทุกภาคส่วนตระหนักถึงความเสียสละและทําความดีโดยไม่หวังผลตอบแทน เฉลิมพระเกียรติพระราชพิธีบรมราชาภิเษก ปี 2562
วันนี้ (16 ก.ย.62) นายสุทธิ สุโกศล ปลัดกระทรวงแรงงาน มอบหมายให้ นายธวัช เบญจาทิกุล ผู้ตรวจราชการกระทรวงแรงงาน เป็นประธานในพิธีเปิดกิจกรรมกระทรวงแรงงานร่วมบริจาคโลหิต ครั้งที่ 7 เฉลิมพระเกียรติเนื่องในโอกาสมหามงคลพระราชพิธีบรมราชาภิเษก โดยมี คุณระริน อุทกะพันธุ์ ปัญจรุ่งโรจน์ กรรมการผู้อํานวยการใหญ่ บริษัท อมรินทร์พริ้นติ้งแอนด์พลับลิซซิ่ง จํากัด (มหาชน) กล่าวรายงาน ผู้บริหารระดับสูงกระทรวงแรงงาน เข้าร่วมในครั้งนี้ด้วย ณ บริษัท อมรินทร์พริ้นติ้ง แอนด์ พับลิชชิ่ง จํากัด (มหาชน) เขตตลิ่งชัน กรุงเทพมหานคร โดยผู้ตรวจราชการกระทรวงแรงงาน กล่าวว่า เนื่องในโอกาสมหามงคลพระราชพิธีบรมราชาภิเษก พุทธศักราช 2562 กระทรวงแรงงานจึงได้กําหนดจัดกิจกรรมกระทรวงแรงงานร่วมบริจาคโลหิตเฉลิมพระเกียรติเนื่องในโอกาสมหามงคลพระราชพิธีบรมราชาภิเษกขึ้น โดยร่วมมือกับหน่วยงานภาครัฐและองค์กรภาคเอกชนในการจัดกิจกรรม เพื่อเป็นการร่วมเฉลิมพระเกียรติและร่วมสืบสานพระราชปณิธานของพระบาทสมเด็จพระเจ้าอยู่หัว ที่ทรงมีพระราชประสงค์ที่จะพัฒนาให้ประเทศชาติมีความเจริญรุ่งเรือง และประชาชนมีความเป็นอยู่ที่ดีขึ้น ดังเช่น พระปฐมบรมราชโองการที่ได้ทรงพระราชทานไว้เมื่อวันที่ 4 พฤษภาคม พุทธศักราช 2562 ใจความว่า“เราจะสืบสาน รักษา และต่อยอด และครองแผ่นดินโดยธรรม เพื่อประโยชน์สุขแห่งอาณาราษฎรตลอดไป”
นายธวัช ฯ กล่าวต่อว่า การจัดกิจกรรมครั้งนี้เป็นครั้งที่ 7 จากเป้าหมาย 15 ครั้ง ณ กระทรวงแรงงาน หน่วยงานของรัฐ และสถานประกอบกิจการทั้งส่วนกลางและส่วนภูมิภาค ระหว่างเดือน พ.ค.62 - เม.ย.63 เพื่อเป็นการสนองพระปฐมบรมราชโองการและพระราชปณิธานในการพัฒนาคุณภาพชีวิตประชาชน โดยการสนับสนุนการจัดหาโลหิตให้สภากาชาดไทยในการนําโลหิตไปช่วยเหลือประชาชนตลอดจนพี่น้องผู้ใช้แรงงานที่ประสบอันตรายจากการทํางาน และเป็นการส่งเสริมรณรงค์ให้ผู้ที่เข้าร่วมกิจกรรมตระหนักถึงความเสียสละและการทําความดีโดยไม่หวังผลตอบแทน ตลอดจนเป็นการแสดงออกถึงความจงรักภักดีของทุกคน ซึ่งได้รับความร่วมมือส่งเสริมและสนับสนุนด้วยดีจากสถานประกอบกิจการ และสภากาชาดไทย ทั้งนี้ จากผลการดําเนินการ6 ครั้งที่ผ่านมา พบว่า มีผู้มาลงทะเบียน 1,740 คน ได้โลหิต 1,522 ยูนิต คิดเป็น 608,800 ซีซี
-----------------------------------------
กองเผยแพร่และประชาสัมพันธ์/
ชนินทร เพ็ชรทับ-ข่าว/
ปริยรณ พรหมสาขา ณ สกลนคร-ภาพ/
16 กันยายน 2562
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานเปิด โครงการรถไฟฟ้าสายสีน้ำเงินส่วนต่อขยาย ช่วงหัวลำโพง เพื่อช่วยลดปัญหาการจราจร
วันอาทิตย์ที่ 29 กันยายน 2562
นายกรัฐมนตรีเป็นประธานเปิด โครงการรถไฟฟ้าสายสีน้ําเงินส่วนต่อขยาย ช่วงหัวลําโพง เพื่อช่วยลดปัญหาการจราจร
นายกรัฐมนตรีเป็นประธานเปิด โครงการรถไฟฟ้าสายสีน้ําเงินส่วนต่อขยาย ช่วงหัวลําโพง เพื่อช่วยลดปัญหาการจราจร
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม จะเป็นประธานในพิธีเปิดให้บริการโครงการรถไฟฟ้าสายสีน้ําเงินส่วนต่อขยาย ช่วงหัวลําโพง ในวันจันทร์ ที่ 30 ก.ย. นี้ ซึ่งโครงการรถไฟฟ้าสายสีน้ําเงิน ส่วนต่อขยาย ช่วงหัวลําโพง – บางแค และช่วงเตาปูน – ท่าพระ เป็นโครงการรถไฟฟ้าที่ก่อสร้างเชื่อมต่อจากรถไฟฟ้ามหานคร สายเฉลิมรัชมงคล ไปฝั่งธนบุรี เพื่อช่วยลดปัญหาการจราจร ทําให้ประชาชนเดินทางได้อย่างสะดวก รวดเร็ว ปลอดภัย และตรงเวลายิ่งขึ้น โดยมีระยะทางรวมทั้งสิ้น 27 กิโลเมตร แบ่งเป็น 2 ช่วง ได้แก่ ช่วงหัวลําโพง – บางแค เชื่อมจากสถานีหัวลําโพงไปยังสถานีหลักสอง สิ้นสุดที่ถนนกาญจนาภิเษก ระยะทางประมาณ 16 กิโลเมตร มีโครงสร้างทางวิ่งแบบยกระดับและแบบใต้ดิน มีจํานวน 11 สถานี และเส้นทางระหว่างสถานีสนามไชยและสถานีอิสรภาพ ซึ่งจะลอดผ่านแม่น้ําเจ้าพระยา เป็นระยะทางประมาณ 200 เมตร และอยู่ใต้ระดับท้องแม่น้ําประมาณ 10 เมตร สําหรับช่วงเตาปูน – ท่าพระ เชื่อมต่อจากรถไฟฟ้ามหานคร สายฉลองรัชธรรมที่สถานีเตาปูน ไปยังสถานีท่าพระ ซึ่งจะสิ้นสุดที่บริเวณแยกท่าพระ ระยะทางประมาณ 11 กิโลเมตร เป็นโครงสร้างทางวิ่งยกระดับตลอดสาย มีจํานวนสถานี 8 สถานี
นอกจากนี้ โครงการรถไฟฟ้าสายสีน้ําเงินส่วนต่อขยาย ช่วงหัวลําโพง – บางแค มีแนวเส้นทางผ่านสถานีสําคัญในใจกลางกรุงเทพมหานครและฝั่งธนบุรี มีการออกแบบก่อสร้างสถานีรถไฟฟ้าของโครงการรถไฟฟ้าสายสีน้ําเงินฯ ให้มีความกลมกลืนกับประวัติศาสตร์ความเป็นมาและสัญลักษณ์เชิงพื้นที่ เช่น สถานีวัดมังกรมีการออกแบบสถาปัตยกรรมจีนมาผสมผสานกับรูปแบบยุโรป หรือเรียกว่าสไตล์ชิโนโปรตุกิส สอดคล้องกับวิถีชีวิต วิถีการค้าชาวจีน สภาพแวดล้อมโดยรอบโดยนายกรัฐมนตรีจะขึ้นรถไฟฟ้าสายสีน้ําเงินฯ จากสถานีท่าพระไปยังสถานีวัดมังกร และเดินทางไปยังวัดมังกรกมลาวาสอีกด้วย
........................................
กลุ่มประชาสัมพันธ์และเผยแพร่ สํานักโฆษก